Geodetiese Boog van Struve - Wikipedia
Geodetiese Boog van Struve*
Die mees noordelike stasie van die Geodetiese Boog van Struve is in Fuglenes, Noorweë.
Lande Rusland, Noorweë, Swede, Finland, Estland, Letland, Litaue, Wit-Rusland, Moldowa, Oekraïne
Inskripsie 2005 (29ste Sessie)
Die Geodetiese Boog van Struve strek van Hammerfest in Noorweë tot aan die Swartsee en is die eerste akkurate meting van ’n meridiaan. Dit is 2 820 km lank en loop deur 10 verskillende lande. Die doel daarvan was om betroubare berekeninge te maak oor die vorm en grootte van die aarde deur middel van die noukeurige opmeting van groter afstande op die oppervlak van die planeet.
By ’n geodetiese boog word gebruik gemaak van driehoeksmeting om die presiese afstand tussen twee punte vas te stel. Deur die herhaling van die metode kan ’n ketting van metings oor groot afstande opgebou word.
Die gebiede waardeur die boog loop.
Die Boog van Struve het 265 meet- en waarnemingspunte gehad wat tot tientalle kilometers uit mekaar gelê het, en is aangedui met onder meer gate in rotse, ysterkruise, stene en obeliske. Van hulle bestaan 34 nog en hulle vorm ’n tasbare herinnering aan dié enorme projek.
Die boog is genoem na die sterrekundige Friedrich Georg Wilhelm von Struve. Onder sy toesig is tussen 1816 en 1855 altesaam 258 driehoeke bereken. Die boog is ’n opmerklike voorbeeld van samewerking tussen wetenskaplikes uit verskillende lande en tussen verskillende staatshoofde.
In 2005 is die 34 nog herkenbare punte van die Geodetiese Boog van Struve (en daarmee die projek self) op die Unesco-wêrelderfenislys geplaas.
Die boog het aanvanklik net deur Swede-Noorweë en die Russiese Keiserryk geloop, maar eindelik deur die volgende 10 lande, die meeste van enige Unesco-wêrelderfenisgebied:
↑ 1,0 1,1 Noorweegse Direktoraat van Kulturele Erfenis, Dronningensg 13, Posbus 8196, Dep. 0034, Oslo, Noorweë (2005), Norwegian Points on The Struve Geodetic Arc (pamflet)
Wikimedia Commons het meer media in die kategorie Geodetiese Boog van Struve.
Koördinate: 59°3′28″N 26°20′16″O﻿ / ﻿59.05778°N 26.33778°O﻿ / 59.05778; 26.33778
Wêrelderfenisgebiede in Litaue
Koerse Skoorwal | Kultuurreservaat van Kernavė | Geodetiese Boog van Struve | Historiese stadskern van Vilnius
Ontsluit van "https://af.wikipedia.org/w/index.php?title=Geodetiese_Boog_van_Struve&oldid=1798728"
Die bladsy is laas op 9 September 2018 om 12:16 bygewerk.